Kommunaldirektøren i topforhandler Michael Zieglers (K) kommune får 1,4 mio. kr. i fratrædelse, selv om direktøren fortsætter i jobbet

Den øverste embedsmand i Høje-Taastrup Kommune får 1,4 mio. kr. i godtgørelse ved fratrædelse, selv om han fortsætter i sin stilling.

Om tre år kan embedsmanden - kommunaldirektøren - endda få 500.000 kr. yderligere i fratrædelse, skriver taastrup.nu på baggrund af en aktindsigt.

Million-fratrædelsen kommer frem, mens Høje-Taastrups borgmester Michael Ziegler (K) sidder i lønforhandlinger med de offentligt ansatte. Samtidig forbereder Høje-Taastrup Kommune sig på en større sparerunde i forbindelse med næste års budget.

Helt præcist får kommunaldirektør Lars Holte 1.406.343 kroner i fratrædelsesgodtgørelse, når hans seks-årige åremålskontrakt udløber 31. juli 2018.

Borgmester i Høje-Taastrup Kommune Michael Ziegler (K) skrev under på den oprindelige kontrakt, og indstillede i januar, at kommunaldirektørens kontrakt blev forlænget med tre år.

Byrådet har siden fulgt indstillingen, og derfor træder en ny treårig kontrakt i kraft, når den anden udløber. Derfor får Lars Holte fratrædelsen på 1,4 mio. kr., selv om at han fortsætter i samme stilling.

Samtidig er kommunaldirektøren med den nye kontrakt sikret en årsløn på 1.875.124 kr.

Den dag han forlader jobbet, så får han igen en fratrædelsesgodtgørelse. Denne gang på 500.000 kr., skriver taastrup.nu

Aftalen om fratrædelse kommer frem, mens selvsamme Michael Ziegler er topforhandler for de kommunale arbejdsgivere i de nuværende overenskomstforhandlinger.

Her står slaget især for mere i løn til de offentlige ansatte og staten, regionerne og kommunerne. Findes der ikke en løsning, kan det endte med strejke fra 4. april.

Enhedslistens politiske ordfører kæder da også million-fratrædelsen sammen med forhandlingerne.

Statens chefforhandler, innovationsminister Sophie Løhde (V) har også varslet en lockout for 120.000 statsansatte.

I alt kan mindst 400.000 offentligt ansatte rammes af lockout fra stat, kommuner og regioner, hvis det ikke inden 10. april lykkes at lave en aftale om overenskomster.

Parterne forhandler i øjeblikket videre i Forligsinstitutionen.

Det er forskellen på strejke og lockout En strejke blandt ansatte kan mødes af en lockout fra arbejdsgiverne. Læs her, hvad det indebærer. Forhandlingerne om en overenskomst for de offentligt ansatte er brudt sammen, og der forhandles nu i Forligsinstitutionen i forsøget på at nå en aftale i 11. time. Sker det ikke, kan det ende med en konflikt, der udløses af enten arbejderne i form af en strejke eller arbejdsgiverne i form af en lockout. På arbejderside er der allerede afsendt strejkevarsler, og onsdag ventes KL's bestyrelse at træffe deres beslutning om lockout på det kommunale område. Innovationsminister Sophie Løhde (V) gør ifølge Politiken klar til en lockout "på hele statens område". Ministeren, der er chefforhandler for staten som arbejdsgiver, har kaldt til pressebriefing onsdag klokken 11. Læs her om forskellen på strejke og lockout: * En konflikt skal varsles 30 dage før, den kan træde i kraft. En konflikt i forbindelse med de aktuelle forhandlinger kan tidligst varsles med start fra 1. april. Det er dagen efter, de nuværende overenskomster udløber. * De offentlige ansatte i kommuner, regioner og staten har varslet strejke fra 4. april. * Det ventes, at strejkevarslet vil blive mødt af et varsel om lockout fra arbejdsgiverne. * Ved en strejke har fagforeningerne udvalgt arbejdspladser, som skal strejke. * Ved en lockout er det arbejdsgiverne, der sender de ansatte hjem - uden løn. * Lønnen under en konflikt afhænger af ens fagforening, og om der er tale om lockout eller strejke. * Nogle vil blive fuldt kompenseret, nogle får tilbudt lån, mens andre får konfliktstøtte, der er et fastsat kollektivt beløb. * Enkelte medlemmer af fagforeningerne vil være helt undtaget fra at blive ramt af både strejke og lockout. Det gælder blandt andet tjenestemænd, visse ledere og ansatte på områder, som kræver nødberedskab. Kilder: FOA samt Forskningscenter for Arbejdsmarkeds- og Organisationsstudier ved Københavns Universitet. /ritzau/ Vis mere Luk

Her rammer lægernes strejkevarsel Region Hovedstaden Rigshospitalet, Blegdamsvej 7-9, 2100 København Ø - Anæstesi- og Operationsklinikken i Abdominalcentret, - Anæstesi- og Operationsklinikken i HovedOrtoCentret, - Anæstesi- og Operationsklinikken i Juliane Marie Centret, - Intensiv Terapiklinik - Neuroanæstesiologisk Klinik, - Thoraxanæstesiologisk Klinik, - Klinik for Klinisk Fysiologi og Nuklearmedicin og PET - Radiologisk Klinik Rigshospitalet, Nordre Ringvej 57, 2600 Glostrup - Anæstesiologisk Afdeling - Diagnostisk Center - Neuroanæstesiologisk Klinik Amager-Hvidovre Hospital, Italiensvej 1, 2300 København S - Røntgenafdelingen Amager-Hvidovre Hospital, Kettegård Alle 30, 2650 Hvidovre - Anæstesiologisk Afdeling - Funktions- og Billeddiagnostisk Enhed - MR-forskningssektion - Radiologisk Sektion Bispebjerg-Frederiksberg Hospital, Bispebjerg Bakke 23, 2400 København NV - Anæstesiafdelingen - Røntgenafdeling Bispebjerg-Frederiksberg Hospital, Nordre Fasanvej 57, 2000 Frederiksberg - Anæstesiklinikken - Røntgenafdeling Bornholms Hospital, Ullasvej 8, 3700 Rønne - Afdeling for bedøvelse og intensiv behandling - Radiologisk afdeling Herlev-Gentofte Hospital, Herlev Ringvej 75, 2730 Herlev - Anæstesiologisk Afdeling - Radiologisk afdeling - Tværfagligt Smertecenter Herlev-Gentofte Hospital, Kildegårdsvej 28, 2900 Hellerup - Anæstesiafdelingen - Radiologisk afdeling Nordsjællands Hospital, Dyrehavevej 29, 3400 Hillerød - Anæstesiologisk Afdeling - Billeddiagnostisk Afdeling Nordsjællands Hospital, Frederikssundsvej 30, 3600 Frederikssund - Anæstesiologisk Afdeling Region Sjælland Sjællands Universitetshospital, Sygehusvej 10, 4000 Roskilde - Anæstesiologisk Afdeling Sjællands Universitetshospital, Sygehusvej 6, 4000 Roskilde - Røntgen og skanning (Billeddiagnostisk Afdeling) Sjællands Universitetshospital, Lykkebækvej 1, 4600 Køge - Anæstesiologisk Afdeling - Røntgen og skanning (Billeddiagnostisk Afdeling) Holbæk Sygehus, Smedelundsgade 60, 4300 Holbæk - Røntgen og skanning (Radiologisk afdeling) - Anæstesiologisk Afdeling Nykøbing F. Sygehus, Fjordvej 15, 4800 Nykøbing F - Anæstesiologisk Afdeling - Røntgen og skanning (Radiologisk afdeling) Næstved Sygehus, Ringstedgade 61, 4700 Næstved - Anæstesiologisk Afdeling - Røntgen og skanning (Radiologisk afdeling) Slagelse Sygehus, Fælledvej 11-13, 4200 Slagelse - Anæstesiologisk Afdeling - Røntgen og skanning (Radiologisk afdeling) Region Syddanmark OUH, J.B. Winsløws Vej 4, 5000 Odense C - Hjerte-, Lunge- og Karkirurgisk Afdeling - Anæstesiologisk-Intensiv Afdeling V OUH, Kløvervænget 47, 5000 Odense C - Radiologisk afdeling OUH/Svendborg, Baagøes Allé 15, 5700 Svendborg - Anæstesiologisk Intensiv Afdeling V - Radiologisk afdeling Sydvestjysk Sygehus, Engparken 7, 7200 Grindsted - Anæstesi og Opvågning - Radiologisk Afdeling Sydvestjysk Sygehus, Finsensgade 35, 6700 Esbjerg - Afdeling for Operation og Anæstesiologi - Radiologisk og Nuklearmedicinsk Afdeling Friklinikken Region Syddanmark, Engparken 1, 7200 Grindsted. Sygehus Lillebælt, Beriderbakken 4, 7100 Vejle - Anæstesiologisk Afdeling - Røntgenafdelingen Sygehus Lillebælt, Sygehusvej 24, 6000 Kolding - Røntgenafdelingen - Anæstesiologisk Afdeling Sygehus Lillebælt, Østre Hougvej 55, 5500 Middelfart - Røntgenafdelingen, Middelfart - Anæstesi og Opvågning - Smertecenter Sygehus Sønderjylland, Carstensgade 6, 6270 Tønder - Røntgenklinikken Tønder Sygehus Sønderjylland, Kresten Philipsens Vej 15, 6200 Aabenraa - Anæstesi- og operationsklinikken i Aabenraa - Røntgenklinikken Aabenraa Sygehus Sønderjylland, Sydvang 1, 6400 Sønderborg - Anæstesiklinikken i Sønderborg - Anæstesiologisk center - Røntgenklinikken Sønderborg Region Midtjylland Aarhus Universitetshospital, Nørrebrogade 44, 8000 Aarhus C Aarhus Universitetshospital, Palle Juul-Jensens Boulevard 99, 8200 Aarhus Aarhus Universitetshospital, Tage Hansens Gade 2, 8000 Aarhus - Anæstesiologisk Afdeling - Neuroradiologisk Afdeling - Røntgen og Skanning - Operation og Intensiv - Røntgen og Skanning - Dagkirurgi - Respirationscenter Vest Hospitalsenheden Horsens, Sundvej 30, 8700 Horsens - Anæstesiologisk Afdeling - Billeddiagnostisk Afdeling Hospitalsenheden Midt, Falkevej 1-3, 8600 Silkeborg - Røntgenafdeling - Center for planlagt kirurgi - Diagnostisk Center, medicinsk og radiologisk Hospitalsenheden Midt, Heibergs Allé 4, 8800 Viborg - Operation og Intensiv - Røntgen og Skanning - Karkirurgisk Afdeling Hospitalsenheden Midt, Resenvej 25, 7800 Skive - Billeddiagnostisk Afdeling Hospitalsenheden Vest, Gl. Landevej 61, 7400 Herning - Røntgenafdelingen - Anæstesiologisk Afdeling Hospitalsenheden Vest, Lægårdvej 12, 7500 Holstebro - Røntgenafdelingen - Anæstesiologisk Afdeling Regionshospitalet Randers, Skovlyvej 1, 8900 Randers - Anæstesiologisk Afdeling - Billeddiagnostisk Afdeling Region Nordjylland Aalborg Universitetshospital, Hobrovej 18, 9000 Aalborg, Aalborg Universitetshospital, Reberbansgade 15, 9000 Aalborg, Aalborg Universitetshospital, Højgaardsvej 11, 9640 Farsø og Aalborg Universitetshospital, Stolbjergvej 8, 9500 Hobro - Klinik Akut, Anæstesi - Klinik Akut, Intensivtområde - Klinik Akut, Tværfagligt smertecenter - Klinik Diagnostik, - Klinik Kvinde, Barn og Urinvejskirurgi, Anæstesiafsnit Regionshospital Nordjylland, Bispensgade 37, 9800 Hjørring - Klinik Anæstesi - Klinik Diagnostisk, Regionshospital Nordjylland, Højtoftevej 2, 7700 Thisted - Klinik Anæstesi - Klinik Diagnostisk - Fællesklinik Thisted Vis mere Luk

Ekstra Bladet forsøger at få en kommentar fra Lars Holte og Michael Ziegler (K).